Chercq

Chercq es 'n dorp en dêelgemêente van 't stee Dôornik in de provinsje Enegouwn. 't Ligt juuste o de zuudôostkantn van Dôornik zelve, teeg'n 't schee'n mè de gemêente Antoing (mêer bepoald de dêelgemêente Calonne). Chercq grenst vo de reste ôok an d'and're Dôorniksche dêelgemêentn Saint-Maur en Vaulx.

O de nôordôostkant van de dêelgemêente lôopt de Schelde, 't center van't dorp ligt ip de lienkeroever. Ip de rechterkant ligt Vaulx. Chercq wordt deurkruust deur de N502 en de N507 van Dôornik richtienge 't Fransche Sint-Amands an de Skarpe en Valencyn. In tydde van de Romein'n lag de plekke an de heirboane tusschn Dôornik en Koameryk.

Chercq es redelyk landelyk en wos vroeger e zelfstandige gemêente, totda 't by de gemêentelyke erindêelienge van 1977 by de gemêente Dôornik wierd gesmeetn. De kluuzenoars van d'n Illign Bruno van Keuln (ofte de kartuuzers) ad'n ier sedert 't joar 1375 e klôoster. De kluuzenoareye wierd ipgeheev'n in 1782.

Beziensweirdigeedn
 De Sent-Andrékerke

Categorie:Plekke in Enegouwn
Categorie:Dôornik